Каде ловзарш д1адаьхьира

лахарчу тобанехь

Элиханов Рахьими йо1а Зайнапа

Каде ловзар «Буьрка схьалаца»

   Довзийтар. Ловзучара гуо бо, цунна йуккъехь, шегахь буьрка а йолуш, ловзар д1адолорхо хуьлу. Цо цхьаьнна ц1е а йоккхуш, буьрка ирх кхуссу. Шен ц1е йаьккхинарг буьрка схьалаца г1оьрта.

   Нагахь цуьнга и лацайеллехь, цо иза йуха ирх кхуссу цхьаьннан ц1е а йоккхш, и. д1.кх.  Нагахь ц1е яьккхинчо буьрка схьа а ца  лацахь, цунах хуьлу ловзар долорхо.

   Ловзаро кхиадо чехкалла а, тидамалла а, иэс а.

Каде ловзар «Гуона чуьра арабахар»

   Довзийтар. Ловзархой гуо бой, шина тобане бекъало. Кхаж баьлла тоба гуона йуккъе йолу. Гуонна арахьара тобанан ловзархой, буьрка вовшашка д1а-схьа а луш, гонна йуккъера муьлха а ловзархочунна т1етоха г1ерта. Буьрка т1екхеттарг гуонна йуккъера аравола. Ловзар д1ахьо гуона чуьра шаволлу ловзархо араваккхалц.

   Гуона йуккъехь цхьа ловзархо виснехь, иа гуонера араваккха 10-за буьрка кхоссар магадо. Цу  муьрехь и кхочуш ца даделлехь, цуьнан тоба юха а гуонна чоьхьа а йолуш, ловзар д1ахьо.

   Ловзаран бакъонаш: гуона чуьра ловзархо куьйгашца д1алеца ца магадо; гуона чохь йисина буьрка ара кхуссу.

   Ловзаро кхиадо каделла, чехкалла а, б1аьрсин иралла а.

  Къинхьегаман г1уллакх. Диттин гаьннаш т1ера ло охьаэгадеш хьехархочунна г1о дар, билгал йаькхначу меттера ло да дакхуш г1о дар.

Каде ловзар «Х1оз хехкар»

   Довзийтар. Ловзархой мог1анца д1ахуьтту. Х1ораммо голехь саттийначу куьгаца белшана т1ехула х1оз айабо. Хаам барца ловзархоша цхьаьна х1азарш хьалхахьа д1акхуьссу.

   Тоьлла лору д1акхоьссина х1оз, д1уьхьалкъийсалучун х1оз охьа а божош, керчина д1абахнарг.

   Ловзаро кхиадо: чехка-нуьц1къаллин а. дег1ан меженийн боламехь вовшашца уьйр хилийтаран а хьуьнарш

    Каде ловзар «Кхокхех ловзар»

   Ловзаран декъашхой когашна т1е охьалахло, когаш цхьаьна хила беза. Куьгийн голаш охьайохуьйту когийн голашка нийса. Когийн а, куьйгийн  а голашна юккъехула яьккхинчу г1ажца бовдий я кхиссалуш

   Шардаран ловзар «Селхана, тахана, кхана»

Довзийтар. Бераш олг бой д1ахуьтту. Хьехархочо доца алар олу, масала, «Оха йира…» - берашка буьрка кхуссу. Буьрка хьалаьцначо алар чекх доккху, хаттарна жоп а луш «маца?»: «…селхана».

Каде ловзар «Саца!»

Ловзаран кеп. Ловзучара го бо. Цхьаъ буьрканца гона йуккъе волу. Цо, буьрка ирх кхуссий йа лаьттах а тухий, цхьаьннан ц1е йоккху. Цо ц1е яьккхинарг буьркана т1аьхьаволу, биснарш цхьаццанхьа д1асахьовду. Буьрка шен кара ма кхаьччинехь, цунна т1аьхьаведдачо мохьтуху: «Саца!» - олий. Биснарш - шаьш боллучохь совцу. Буьрка ерг и царех цхьанна тоха г1оьрта. Цо буьрка шена т1еластийнарг д1асата1а, охьахаа, кхоссавала мега, иза шена ца кхетийта, амма ша волчура г1улч йаккха ца мега цунна. Т1еластийна буьрка ца кхетахь, иза ластийнарг йуха а буьркана т1аьхьаволу, биснарш, бовдий, цунна гена бовлу. Буьрка шен каракхаьчча, цо юха а мохьтуху: «Совца!» Цо ластийна буьрка кхеттарг цуьнан метта хуьлу.

Бовда а бовдуш, гонахара меттиг нийса билгалъян хааран лерина каде ловзарш.

1алашо: берашна ловзаран болар нийсадан 1амор.