Кхетош-кхиорхошна лерина консультаци д1айахьира

лакхара кхетош-кхиорхочо Хизиран йо1а Матаева Жарадатс

Кхетош-кхиорхошна лерина консультаци

Коьчал: «Даймехкан Сийлахь б1окккху т1амехь майралла гайтинчу турпалхойх массалла оьцуш партиоталлин синхаам кхиор».

Кхетош-кхиорхошна хьалха хаттар кхоллало къаьстина тидам т1ебохуьтуш, 80 шо хан д1айахна. Сийлахь боккха Даймехкан т1ом д1абаьлла.

Коьчал Даймехкан Сийлахь боккхачу т1амех лаьцна къасттина билгалдина вайн заманехь, цо билгалдоккху вайн къам, халкъ бертахь даха дезар.

Даймехкан Сийлахь б1оккха т1ом вайна, вайн берашна, вайн берийн берашна – хьалхара истори йу. Вайн хууш дерг Даймехкан б1оккхачу т1амехь лаьцна, дакъа лаьцна турпалхошах лаьцна истори вай вайн берашна, берийн берашна дагахь а латтош д1а ца хаитахь иза ца хилла санна дайна дуьсур ду. Вайна ч1ог1а т1ехь ду и дайна ца дисита вайн берашна, берийн берашна синхаамца дагчохь и ч1аг1дар. Нийса алар ду: «Хьалхалераниг ахь дицдахь – т1едог1ундерг дайна ларало».

Турпалхо хир вац шен сийца Даймохк безаш, турпалхоша муха толамца ларбина и хууш вацахь. Дехар ду лардан даймехкан сий б1ешерашкахь.

Вайн берийн бешахь д1ахьуш болу кхетош-кхиоран балхци берийн кхиар синхаамца гойту Даймохк безаш хилар. Вай декхар ду – вайн берашна Даймехкан Сийлахь боккхачу т1амехь хилла истори ц1ена бакъдерг, турпалхоша майраллица даймохк сийлахь ларбар, дагчохь латта бар.

Кхетош-кхиорхоша къаьстина тидам т1ебохуьйтуш болх д1абахьа беза, патриаталлин синхаамца, Даймахке болу безам, дозаллица ирсе дахаре кхачо.

Х1инца берашна соцсетехь, компьютерни ловзарш т1ехь гуш дерг бен ца хаьа, доьзалшкахь вайн т1еман исторех лаьцна дуьйцуш дац. Цундела къорггера т1е тидам бохуьйтуш х1ораммо шайн доьзаллехь чуьра дуьйна дуьйцуш хила деза. Кхетош-кхиорхошна, хьехархошна т1ехь ду дозалла деш, майралла гойтуш Даймехкан боккхачу т1амехь д1акхелхинчу вайн сийлахь турпалхой муьлш бу дийцар.

Берийн кхетарш сема, ч1ог1а тидаме хуьлу. Сурт, васт ша тайпа шен хене хьаьжжина кхоллало. Вайн Даймехкан т1амах, турпалхойх берийн васт кхолла тарло туьйранашкахь санна, коьрта ойла дуьхьал х1уттуш дика, вон, толам дикачу аг1ор боьрзуш.

3-4 шо кхаьчча бераш ладог1а, х1ума дагахь латта сема хуьлу, кхеташ хуьлу. Исторехь турпалхоша шайн майраллица т1ом беш дехкан суьрташ т1ехь, хеттарш дан, жоьпаш дала а шаьш дала хууш хуьлу.

Коьрта 1алашо патриоталлин кхиоран т1ехь Даймехкан боккхачу т1амех берийн хьалха сурт кхоллало вайн махкан турпалхой майра хилар, дозаллица цара мохк лар бар. Д1акхелхнарш биц ца болуьйтуш т1еман толам баьккхина мероприятеш д1ахьо берийн бешахь.

Патриоталлин синхаам берийн кхоллабалийта сурт т1ехь гинарг, дийцинарг йуккъахь ца дуьтуш кхетош-кхиорхоша болх д1абахьа беза. Шиъ, кхоъ заняти д1айахьар и кхоллалур бац. Цундела кхетош-кхиоран болх алсам т1е тидам бохуьйтуш д1абахьа беза.

Кхоллараллин, патриаталлин кхетош-кхиоран болх кхиорхошца билгал баьккхинчу хьехаран пайденна некъа т1ехь д1абахьа беза:

1. дийцарш, кхетош-кхиорхочо гойтучу суьрташ, диафильмаш, слайдаш ишт д1а кхи;

2. къамел деш д1ахьуш йолу хан кхиорхошци царна 1аминчунна, хууш долчунна т1етовжар;

3. цхьаьна 1алашонца дуьйладалар, экскурсеш еш (йуьртара урамашкахула хьажавахар, х1оллам т1е х1оттавахар);

4. даздан де т1екхачале йуьртар урамашкахь, берийн бешахь х1ийцам бар тидаме диллар (банер);

5. цхьаьнакхетар т1еман турпалхошца (с ветеранами);

6. т1емах лаьцна бераш дехкина суьртийн гайтам;

7. тематикан мероприятеш, йиш лакхаран-г1ораллин самукъане ловзарш д1адахьар;

8. конкурсан байташ д1аешар.

Вайн нохчийн кхоллараллехь 300 шо хьалха хьекъале аьлла дешнаш: «Халкъ шен хьалха заманехь хилларг ца хууш делахь, хумма хууш доци хаа деза», - и хьекъале аьлла дешнаш дицдан мегар дац.

Кхетош кхиоран т1ехь болх беш вовшашца йолу йукъаметтиг турпалхойн, церан совг1аташ, суьрташ, бисинчу доьзалийн, тайпанаш сий а деш, и лардар вайн т1ехь ду.